Jamshid Boltaboyev. Jamshid Boltaboyev (1996-yil 3-oktyabrda tugʻilgan) – oʻzbekistonlik professional futbolchi, Fargʻonaning „Neftchi“ futboll klubi va Oʻzbekiston milliy terma jamoasida oʻynaydi. Koʻp qirrali futbolchi markaziy himoyachi, oʻng qanot himoyachisi va tayanch yarim himoyachisi pozitsiyalarida oʻynaydi. Futbolchilik faoliyati. Yoshlik karyerasi. 2012-yilgi Osiyo U-16 chempionati va U-17 FIFA Jahon Chempionatida muvaffaqiyatli oʻyinlaridan soʻng koʻp oʻtmay, bir qancha klublar sinov takliflarini yuborishgan. Jamshid „Monako“ jamoasining „ As Monako“ akademiyasi bilan olti kunlik mashgʻulotlarda qatnashgan va oʻrtoqlik uchrashuvida ishtirok etgan. Professional karyerasi. 2014-yil Paxtakor klubi bilan professional shartnoma imzolagan va 2018-yilgacha jamoa tarkibida harakat qilgan. Shu yillar davomida jamoasining eng muhim futbolchilaridan biriga aylangan. 2018-yil Paxtakor jamoasidagi bir qator oʻzgarishlardan soʻng Jamshid Soʻgʻdiyona jamoasi safiga oʻtgan va jamoa bilan qator muvaffaqiyatli mavsumlarni oʻtkazgan. 2022-yildan Bosh murabbiy Samvel Babayanning taklifiga binoan Namanganning Navbahor jamoasi bilan shartnoma imzolagan. Xalqaro. 2013-yilgi FIFA U-17 Jahon chempionatida 3 ta uchrashuvda ishtirok etib Oʻzbekiston – Xorvatiya uchrashuvida gʻalaba toʻpini kiritgan. Turnir davomida sariq kartochkalar koʻpligi sabab 1/8 final bosqichida Gonduras U-17 jamoasiga qarshi jamoadoshlariga yordam bera olmagan.